 Baba Mtakatifu Francisko alipotembelea eneo la Amazonia huko Puerto Maldonado huko Peruvia, aliwasikiliza wazawa kwa utulivu, na kisha katika hekima yake akasema kuwa watu wa eneo hilo kwa sasa wanakabiliwa na changamoto kuu mbili: kwanza, ni uporaji mamboleo na shinikizo la wafanyabiashara wakubwa wenye nia ya kuweka mikono yao kwenye uchimbaji mafuta, gas, mbao, dhahabu na mfumo wa kilimo-viwanda, ambavyo ni sura mpya ya unyonyaji na unapelekea uharibifu mkubwa wa mazingira; pili ni sera zinazodai kuwa na lengo la kuhifadhi uasilia wa eneo la Amazonia, sera zinazopandisha bei ya rasilimali na malighafi, wazawa wanashindwa kumudu gharama hizo na kupelekea wengi wao kukimbia na kuwa wahamiaji nchi zingine, hasa vijana. 